Anexa nr.9

la Hotărîrea Guvernului nr.918

din 18 noiembrie 2013

**CERINŢE MINIME**

**privind gesturile de semnalizare**

**Secţiunea 1. Caracteristici**

1. Gesturile de semnalizare trebuie să fie precise, simple, ample, uşor de executat şi de înţeles şi uşor de diferenţiat de alte gesturi de semnalizare.
2. Dacă se utilizează ambele braţe în acelaşi timp, mişcările acestora trebuie să se efectueze în mod simetric şi numai pentru executarea unui singur gest de semnalizare.
3. Gesturile de semnalizare utilizate pot varia uşor, cu respectarea caracteristicilor prezentate la punctele 1 şi 2 din prezentele Cerinţe minime, sau pot fi mai detaliate în raport cu prezentările de la punctul 10, cu condiţia ca semnificaţia şi înţelegerea lor să fie cel puţin echivalente.

**Secţiunea a 2-a. Reguli speciale de utilizare a gesturilor de semnalizare**

1. Persoana care semnalizează (în continuare – agent de semnalizare) va transmite instrucţiunile de manevră, utilizînd gesturi de semnalizare, către persoana care recepţionează semnale (în continuare – operator).
2. Agentul de semnalizare trebuie să poată urmări vizual desfăşurarea manevrelor, fără a se afla în pericol din cauza lor.
3. Responsabilităţile agentului de semnalizare sînt exclusiv direcţionarea manevrelor şi asigurarea securităţii lucrătorilor aflaţi în apropiere.
4. În situaţia în care nu sînt îndeplinite condiţiile prevăzute la punctul 5 din prezentele Cerinţe minime, trebuie să se prevadă încă unul sau mai mulţi agenţi de semnalizare.
5. Atunci cînd nu poate executa instrucţiunile de manevră primite cu garanţiile de securitate necesare, operatorul trebuie să întrerupă manevrele în curs de desfăşurare pentru a cere noi instrucţiuni de manevră.
6. Regulile privind purtarea accesoriilor pentru semnalizarea prin gesturi sînt următoarele:
7. agentul de semnalizare trebuie să poată fi uşor recunoscut de către operator;
8. agentul de semnalizare trebuie să poarte unul sau mai multe elemente de recunoaştere adecvate, de exemplu: vestă, cască, manşoane, banderole sau palete;
9. elementele de recunoaştere trebuie să fie viu colorate, de preferinţă de aceeaşi culoare, utilizată exclusiv de agenţii de semnalizare.

**Secţiunea a 3-a. Gesturi codificate de semnalizare**

1. Gesturile codificate de semnalizare indicate mai jos nu aduc atingere folosirii altor coduri, în special în anumite sectoare de activitate, care vizează aceleaşi manevre.

|  |  |  |
| --- | --- | --- |
| **Semnificaţie** | **Descriere** | **Ilustrare** |
| **A. Semnale generale** |
| STARTAtenţieÎnceperea executării comenzii | Braţele întinse orizontal, cu palmele îndreptate în faţă |  |
| STOPÎntrerupereÎncheierea mişcării | Braţul drept orientat în sus, cu palma îndreptată în faţă |  |
| SFÎRŞITULoperaţiunii | Mîinile împreunate la nivelul pieptului |  |

|  |
| --- |
| **B. Mişcări verticale** |
| RIDICĂ | Braţul drept îndreptat în sus, cu palma orientată în faţă şi descriind lent un cerc |  |
| COBOARĂ | Braţul drept îndreptat în jos cu palma orientată spre interior şi descriind lent un cerc |  |
| DISTANŢĂ VERTICALĂ | Se indică distanţa necesară cu ajutorul mîinilor |  |
| **C. Mişcări orizontale** |
| ÎNAINTE | Braţele îndoite, cu palmele în sus; antebraţele se îndreaptă lent spre partea superioară a corpului |  |
| ÎNAPOI | Braţele îndoite, cu palmele în jos; antebraţele se îndreaptă lent spre partea inferioară a corpului |  |
| DREAPTA | Braţul drept întins, aproximativ orizontal, cu palma îndreptată în jos; se execută lent mişcări ale braţului spre dreapta |  |
| STÎNGA | Braţul stîng întins, aproximativ orizontal, cu palma îndreptată în jos; se execută lent mişcări ale braţului spre stînga |  |
| DISTANŢĂ ORIZONTALĂ | Se indică cu mîinile distanţa necesară |  |
| **D. Pericol** |
| PERICOLOprire urgentă | Ambele braţe orientate în sus, cu palmele îndreptate în faţă |  |
| REPEDE | Toate mişcările trebuie executate mai repede |  |
| LENT | Toate mişcările trebuie executate mai lent |  |